«Հետքը» քաղաքացիներից ահազանգ էր ստացել, որ Բուսաբանական այգուց անհայտ անձինք ծառեր են գողանում, որից հետո Բուսաբանության ինստիտուտի փոխտնօրեն Գագիկ Մովսիսյանը ստուգել էր տարածքը եւ հայտնել, որ հատված ծառեր չեն հայտնաբերվել: «Եթե գաք մեզ մոտ, ձեր աչքով կարող եք տեսնել, որ հատված ծառեր չկան»,- վստահեցնում էր փոխտնօրենը: Երեկ մենք այցելեցինք Բուսաբանական այգի եւ հեռավոր մի հատվածում նկատեցինք խարույկի հետքեր, որտեղ կային հատված ծառեր եւ ճյուղեր: